Tore Torell

Tore Torell (født 13. mai 1941 i Oslo, død 7. mai 2018 i Sandefjord) var en av Norges mest profilerte illusjonister og tryllekunstnere. Torell startet sin karriere bare elleve år gammel, da han opptrådte for KFUMs årsmøte i Møllergata i Oslo. Han fikk 50 kroner for denne jobben.

Torell ga ut flere bøker, trylle-DVD-er, trylleesker og tryllesett. Han bidro også i filmer som Fifty-Fifty, Hockeyfeber og 1958.

I en periode hadde han også en spalte i Mikke Mus månedshefte hvor han kom med trylletriks.

Han turnerte Norge rundt 20 ganger både med magi og trylleri. Det var også Tore Torell som oppdaget Mona Grudt – «Miss Universe 1990».

Den 3. august 2011 mottok Torell Kongens fortjenstmedalje i sølv om bord på «Color Magic». Torell underholdt gjester på strekningen Oslo–Kiel med over 500 forestillinger fra 1963 og frem til 2011.

I mars 2017 ble Torell diagnostisert med spiserørskreft. Torell døde i sitt hjem i Sandefjord 7. mai 2018.

 Utgivelser 
 Selvhypnose : Deres vei til suksess (1967, Interbooks)
 Den store norske trylleboka (2005, Kagge Forlag, ISBN 8248905683)

 Referanser 

 Eksterne lenker 


Kategori:Norske illusjonister
Kategori:Norske sakprosaforfattere
Kategori:Kongens fortjenstmedalje i sølv